Η Ιταλία αναμένεται να κλείσει τα σχολεία σε ολόκληρη τη χώρα, μέχρι τα μέσα Μαρτίου, σε μία νέα προσπάθεια περιορισμού της εξάπλωσης της επιδημίας κορωνοϊού, μεταδίδει το Bloomberg.

Το «λουκέτο», το οποίο ξεκινά την Πέμπτη, στοχεύει στην αντιμετώπιση της εκδήλωσης της επιδημίας, η οποία μέχρι στιγμής έχει στοιχίσει τη ζωή σε 79 άτομα στη χώρα και έχει προκαλέσει τεράστια οικονομική ζημιά στις πλούσιες βόρειες περιοχές.



Σημειώνεται πως θα επηρεαστούν έως 8,7 εκατομμύρια μαθητές και φοιτητές -από το νηπιαγωγείο, τα γυμνάσια και τα πανεπιστήμια-, καθώς και οι οικογένειές τους. Πολλοί στις πληγείσες περιοχές, από το Μιλάνο έως τη Βενετία και τη Μπολόνια, έχουν ήδη περιοριστεί στα σπίτια τους.